``அவள் கனவு மேலே அவ்வளவு நம்பிக்கையோடு இருந்தா. அதைப் பார்த்து எத்தனையோ நாள் சந்தோஷப்பட்டிருக்கேன். போன வருஷம் நீட் தேர்வில் 155 மதிப்பெண் எடுத்தபோதுகூட, 'அடுத்த முறை எனக்கு அரசுக் கல்லூரியில் இடம் கிடைச்சுடும். யாரும் கவலைப்படாதீங்க'னு எங்களுக்கு நம்பிக்கை கொடுத்தவள். ஆனா, இந்த வருஷம் 39 மதிப்பெண் எடுத்ததை தாங்கமுடியாமல், இப்படி பண்ணிக்கிட்டா. எங்கள் அப்பா கூலி வேலை செஞ்சாலும், எங்க மூணு பேரையும் நல்லா படிக்கவைக்க நினைச்சார். காசு இல்லைன்னாலும் கல்விக்கு எங்க வீட்டில் குறையில்லை. என் தங்கச்சி நீட் எழுதிட்டு வந்ததும், 'நீ எப்படி எழுதியிருந்தாலும் பரவாயில்லே. இன்னும் எத்தனை வருஷம் நீட்டுக்குப் படிக்கணும்னாலும் படி. இல்லைன்னா, வேற படிக்க ஆசைப்பட்டாலும் சேர்த்துவிடறேன்'னு சொல்லியிருந்தார். அப்பவும், 'அட போங்கப்பா நான் டாக்டர்தான் ஆவேன்'னு சொல்லிச்சே'' என்கிற பார்த்திபன் குரல் நம் இதயத்தை அறுக்கிறது.